Rikunarita-ORG/Wikinium huggingface dataset:
# Dramaturgo

Un busto d'Esquilo, uno d'os mas antigos dramaturgos conoixitos.
Un **dramaturgo** (u si ye muller **dramaturga**, d'o griego *drama*, "obra teatral") ye un escritor autor d'obras teatrals, ya siga en verso u en prosa.

En lenguache corrient, s'emplega *dramaturgo* nomás que ta fer referencia a l'autor de dramas, por contraposición a lo comediografo, que ye l'autor de comedias u de farsass. Sindembargo, cal parar cuenta que en a luenga griega un *drama* ye cualsiquier obra teatral, y no pas solament o que hue se considera como o chenero dramatico.

As obras mas antigas conservadas de dramaturgos son d'o sieglo V aC, estando obras d'autors como Esquilo, Sofocles, Euripides u Aristofanes.

## Se veiga tamién

* Drama.
* Escritor.
* Obra teatral.
* Prosa.
* Teatro.

## Referencias

## Vinclos externos

* Se veigan as imáchens de Commons sobre **los dramaturgos**.
# Climent XII

| **Climent XII** |
| --- |
| *246eno Papa d'a Ilesia Catolica* |
|  O Papa Climent XII, en un cuadro d'Agostino Masucci. |
|

---

 *Papa* |
| 12 de chulio de 1730 - 6 de febrero de 1740 |
| **Predecesor** | Benedet XIII |
| **Succesor** | Benedet XIV |
|

---

 |
| **Nombre real** | Lorenzo Corsini |
| **Naixencia** | 7 d'abril de 1652  Florencia (Gran Ducau de Toscana, hue Ciudat metropilitana de Florencia, Toscana, Italia) |
| **Muerte** | 6 de febrero de 1740  Roma (Estaus Pontificios) |
|

---

 |
|  |

**Lorenzo Corsini**, esleyiu Papa con o nombre de **Climent XII** (en latín *Clemens XII*, en italiano *Clemente XII*), estió un Papa d'a Ilesia Catolica, dende o 12 de chulio de 1730 dica la suya muerte. Yera naixiu de Florencia (Gran Ducau de Toscana, hue Ciudat metropilitana de Florencia, Toscana, Italia) o 7 d'abril de 1652 y morió en Roma (Estaus Pontificios) o 6 de febrero de 1740.

## Vinclos externos

* Se veigan as imáchens de Commons sobre **Climent XII**.

|  | Predecesor: | Papato: | Succesor: |  |
| --- | --- | --- | --- | --- |
| Benedet XIV | 12 de chulio de 1730 - 6 de febrero de 1740 | Benedet XIV |
# Bette Davis

| Bette Davis |
| --- |
|  Bette Davis |
| **Información personal** |
| Calendata naiximiento: | 5 d'abril de 1908 |
| Puesto naiximiento: |  Lowell (Massachusetts, Estaus Unius) |
| Calendata muerte: | 6 d'octubre de 1989 |
| Puesto muerte: |  Neuilly-sur-Seine (Altos d'o Sena, Isla de Francia, Francia) |
| Conchuche: | Harmon Nelson (1932-1938) Arthur Farnsworth (1940-1943) William Grant Sherry (1945-1950) Gary Merrill (1950-1960) |
| Premios Oscar |
|  |
| **Oscar a la Millor Actriz**: -1935: por *Dangerous* -1938: por *Jezebel*. |

**Bette Davis** (nombre artistico de **Ruth Elizabeth Davis**), naixida de Lowell (Massachusetts, Estaus Unius) o 5 d'abril de 1908 y muerta en Neuilly-sur-Seine (Altos d'o Sena, Isla de Francia, Francia) o 6 d'octubre de 1989, estió una actriz estausunidense, activa en o cine estausunidense dende finals d'os anyos 1920 dica finals d'os anyos 1980 y con cuantos premios y nominacions recibius mientres a suya carrera interpretativa.

D'entre la suya amplisma filmografía, pueden mencionar-se bellas cintas, como *Bad Sister* (1931, Hobart Henley), *Three on a Match* (1932, Mervyn LeRoy), *Dangerous* (1935, Alfred E. Green), *The Petrified Forest* (1936, Archie Mayo), *Jezebel* (1938, William Wyler), *All This, and Heaven Too* (1940, Anatole Litvak), *The Little Foxes* (1941, William Wyler), *Watch on the Rhine* (1943, Herman Shumlin), *A Stolen Life* (1946, Curtis Bernhardt), *All About Eve* (1950, Joseph L. Mankiewicz), *What Ever Happened to Baby Jane?* (1962, Robert Aldrich), *The Nanny* (1965, Seth Holt), *Death on the Nile* (1978, John Guillermin), u *The Whales of August* (1987, Lindsay Anderson).

## Filmografía

### Actriz

| Anyo | Títol d'a cinta | Papel | Director | Elenco | Atros |
| --- | --- | --- | --- | --- | --- |
|  | ' |  |  |  |  |

## Premios

L'actriz Bette Davis recibió un premio Oscar a la Millor Actriz en 1935 por a suya interpretación en a cinta *Dangerous*, dirichida por Alfred E. Green; o suyo segundo Oscar a la Millor Actriz estió en 1938 por o suyo papel en a cinta *Jezebel*, dirichida por William Wyler. Como curiosidat, cuan se vendioron as dos estatuetas d'os dos Oscars de Bette Davis, los mercó Steven Spielberg por 207.500 (o segundo) y 578.000 dólars (o primero) y los donó a l'Academia d'as Artes y as Ciencias Cinematograficas de Hollywood.

## Referencias

## Se veiga tamién

* Cintas interpretadas por Bette Davis.

## Vinclos externos

* Se veigan as imáchens de Commons sobre **Bette Davis**.
* (en) Bette Davis en Internet Movie Database.

|  |  |  |
| --- | --- | --- |
| Predecesor: **Claudette Colbert** | **Oscar a la Millor Actriz** 1935 | Succesor: **Luise Rainer** |
| Predecesor: **Luise Rainer** | **Oscar a la Millor Actriz** 1938 | Succesor: **Vivien Leigh** |
# Infarto de miocardio

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Icono d'aviso medico **Advertencia: Biquipedia no ye un consultorio medico**.

*Si creye que aprecisa d'aduya, por favor consulte con un profesional d'a salut.*

Diagrama d'un infarto de miocardio (2), dimpués d'a oclusión (1) d'una branca de l'arteria coronaria ezquierda (LCA).
O **infarto de miocardio**, conoixito coloquialment como **ataque de corazón**, **ataque cardiaco** u simplament **infarto**, fa referencia a una irrigación sanguinia insuficient, con danyo tisular, a una parti d'o corazón (*mio*, "musclo", y *cardio*, "corazón"), producito por una obstrucción en una d'as arterias coronarias. Se produce una necrosi d'una aria d'o miocardio, por un regular consecuencia d'a trombosi d'una arteria coronaria esclerosata.

Un infarto de miocardio ye una urchencia medica por definición y s'ha de buscar atención medica a escape. As demoras son una error grieu que se cobra milenta de vidas cada anyo. O pronostico vital d'un pacient con infarto pende de:

* a extensión d'o mesmo, ye decir, a cantidat de musclo cardiaco perdito como consecuencia d'a manca d'irrigación sanguinia;
* a rapideza de l'atención recibita.

## Referencias